Dr Ir Kuntoro Mangkusubroto (). Kuntoro Mangkusubroto iku Ketua Unit Kerja Présidhèn Pengawasan lan Pengendalian Pangyasa (UKP4R) wiwit 22 Oktober 2009. Kuntoro Mangkubroto iku Mantri Pertambangan lan Energi Indonésia ing era Kabinet Reformasi Pangyasa lan uga mantan Direktur Utama PLN. Kuntoro Mangkusubroto uga tau njabat dadi Kepala BRR Acèh-Nias kang tugase yasa laladan Acèh lan Nias pasca tsunami ing akir taun 2004.
Kuntoro Mangkubroto lair saka kulawarga kang terpelajar. Bapaké iku pengacara lan ibuné dhosen basa Inggris ing Universitas Sudirman, Purwokerto. Kuntoro Mangkubroto ngrampungaké pendhidhikan SD nganti SMA ing kutha klairané. Sawisé lulus, Kuntoro banjur nerusaké kuliyah Tehnik Industri ITB lan lulus nalika taun 1972. Sawisé lulus, Kuntoro mangkubroto banjur dadi dhosen ing almamatere, Kuntoro banjur nerusaké pendhidhikan ing babagan industrial engineering, Stanford University nalika taun 1976. Kuntoro banjur sinau manèh babagan civil engineering ing universitas kang padha nalika taun 1977. Kuntoro tau éntuk gelar dhoktor saka ITB nalika taun 1982. Kuntoro nggawé disertasi ngenani analisa putusan.
Nalika taun 1983, Kuntoro pindhah ing kantor Sekretaris Nagara lan dadi staf ahli mantri mudha UP3DN kang jenenge Ginanjar Kartasasmita lan dadi Pembantu Asisten Administrasi Mantri Sekretaris Nagara RI ya iku Safaruddin Husada nalika taun 1984. Limang taun sawisé iku ya iku nalika taun 1988 Kuntoro diangkat dadi Direktur Utama PT. Tambang Batubara Bukit Asam, Tanjung Enim, Palembang.
Kuntoro banjur dadi Direktur Utama PT. Tambang Timah (TT), nalika sasi Dhésèmber 1989 nganti 1994. Kuntoro banjur dipercaya njabat dadi Dirjen Pertambangan Umum Departemen Pertambangan lan Energi nalika taun 1993. Nalika taun 1998, Présidhèn Soeharto ndadèkaké Kuntoro Mantri Pertambangan dan Energi.

Pendhidhikan 
Pendhidhikan kang dilakoni Kuntoro Mangkusubroto.
 S1-Teknik Industri ITB (1972)
 Northeastern University
 Stanford University, Industrial Engineer (1976)
 S2-Stanford University, Civil Engineer (1977)
 S3-ITB, Ilmu Teknik babagan Ilmu Dudutan (1982)

Karir 
Karir kang dilakoni Kuntoro Mangkusubroto.
 Dosen Jurusan Teknik Industri, ITB (1972-sekarang)
 Staf Ahli Mantri Muda UP3DN (1983-1988)
 Pembantu Asisten Administrasi Mantri Sekretaris Nagara RI (1984)
 Direktur Utama PT Tambang Batubara Bukit Asam (1988-1989)
 Direktur Utama PT Tambang Timah (1989-1994)
 Direktur Jenderal Pertambangan Umum, Departemen Pertambangan dan Energi (1993-1997)
 Deputi Babagan Perencanaan, Badan Kordinasi Penanaman Modal (1997-1998)
 Mantri Pertambangan Kabinet Pangyasa VII (1998)
 Mantri Pertambangan Kabinet Reformasi Pangyasa (1998-1999)
 Direktur Utama PLN (2000)
 Kepala Badan Rehabilitasi dan Rekonstruksi NAD-Nias (2005)
 Ketua Unit Kerja Présidhèn Babagan Pengawasan dan Pengendalian Pangyasa ing Kabinet Indonésia Bersatu II

Kagiyatan liya 
Kagiyatan liya kang dilakoni Kuntoro Mangkusubroto.
 Sekjen IA ITB kalamangsa 1987-1992
 Ketua ITB School of Business
 Anggota Penempuh Rimba & Pendaki Gunung WANADRI

Cathetan suku 

Mantri Énergi lan Sumber Daya Mineral Indonésia
Alumni Institut Teknologi Bandung
Mantri Kabinèt Indonésia Bersatu II